Държавен вестник, бр. 58, 2025 г., стр. 62

СТР.  62	
Д Ъ Р Ж А В Е Н  В Е С Т Н И К 	
БРОЙ  58
2. да следи спазването на правилата за 
пожарната безопасност от личния състав и 
особено при извършване на опасни в пожарно 
отношение дейности;
3. да докладва на дежурния по военно 
формирование за констатираните нарушения 
с явна пожарна опасност, както и техните 
извършители и да следи за използването на 
отоплителните, осветителните и нагревател­
ните тела и прибори;
4. да докладва през 2 часа на дежурния по 
военно формирование и да вписва в тетрадка 
(дневник) противопожарното състояние на 
охраняваните обекти;
5. да оповести дежурния по военно форми­
рование и пожарната команда при възникване 
на пожар и да вземе неотложни мерки за 
гасене на пожара и за спасяване на личния 
състав и отбранителните продукти.
Раздел IV
Дежурни сили
Чл. 285. (1) Дежурните сили се назначават 
при необходимост по решение на командира 
(началника) на военното формирование.
(2) Дежурните сили са предназначени за 
усилване на охраната, пропускателния режим, 
както и за оказване на помощ при гасене на 
пожар и ликвидиране на последици от бедствия 
и аварии във военните обекти на военното 
формирование.
(3) Дежурните сили са подчинени на дежур­
ния по военно формирование и действат по 
негово разпореждане. 
(4) За старши на дежурните сили се назна­
чава най-старшият от състава им.
Г л а в а  с е д м а
ПРАВА И ЗАДЪЛЖЕНИЯ НА ДЛЪЖНОСТ­
НИТЕ ЛИЦА ОТ НАРЯДА ПО ВЪТРЕШНАТА 
СЛУЖБА
Раздел I
Оперативен дежурен (дежурен по военно 
формирование/район)
Чл. 286. (1) Оперативният дежурен (дежур­
ният по военно формирование, район) отго­
варя за:
1. носенето на службата от денонощния 
наряд;
2. поддържането на войсковия ред;
3. оповестяването на командира (начални­
ка) и личния състав на военното формиро­
вание при привеждането в по-висока бойна 
готовност.
(2) За военните формирования, в които е 
регламентирано да се носи оперативно дежур­
ство, оповестяването се извършва от опера­
тивен дежурен, а за всички останали военни 
формирования тази дейност се извършва от 
назначен дежурен по военно формирование.
(3) В случаите, когато във военното фор­
мирование се назначава наряд по караулната 
и патрулната (мотопатрулната) служба, опера­
тивният дежурен (дежурният по военно фор­
мирование) отговаря и за него, като изпълнява 
и задълженията на дежурен (помощник) по 
караулите или патрулите (мотопатрулите).
(4) Оперативният дежурен (дежурният по 
военно формирование, район) е подчинен на 
командира (началника) на военното форми­
рование и е пряк началник на личния състав 
от денонощния наряд.
Чл. 287. (1) Преди застъпване в дежурство и 
провеждане на развода оперативният дежурен 
(дежурният по военно формирование, район) 
и неговият помощник са длъжни да се явят 
за инструктаж при началника на щаба или 
определеното длъжностно лице.
(2) След провеждането на развода нови­
ят оперативен дежурен (дежурен по военно 
формирование, район) приема дежурството 
от стария дежурен, както и документите, 
оръжието и боеприпасите, които се съхра­
няват в дежурната стая. Новият оперативен 
дежурен (дежурният по военно формирование, 
район) извършва проверка и на изправността 
на техническите средства за сигнализация, 
комуникации и оповестяване. 
(3) Оръжието се приема по брой, по номера 
и комплектованост.
Чл. 288. (1) След приемането на докла­
дите за смяната от длъжностните лица от 
денонощния наряд старият и новият дежурен 
докладват на началника на щаба (определеното 
длъжностно лице) и се явяват при командира 
(началника) на военното формирование с ра­
порт, например: „Господин (госпожо) майор, 
капитан Петров (Петрова), дежурството по 
военно формирование сдадох“, „Господин 
(госпожо) майор, капитан Иванов (Ивано­
ва), дежурството по военното формирование 
приех“.
(2) След рапорта по ал. 1 новият оперативен 
дежурен (дежурен по военно формирование, 
район) докладва за всички открити и кон­
статирани при приемането на дежурството 
нередности.
(3) Оперативният дежурен (дежурният по 
военно формирование, район) е длъжен:
1. да знае местонахожденията на командира 
(началника), заместник-командира и на на­
чалника на щаба на военното формирование;
2. да контролира спазването на разпреде­
лението на времето и подаването на опреде­
лените за това сигнали;
3. да проверява носенето на дежурството 
от денонощния наряд не по-малко от два пъти 
през денонощието (от тях един път през нощта);
4. да знае местонахождението на форми­
рованията, намиращи се извън пункта за 
постоянна дислокация;